Solre-le-Château

Solre-le-Château estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 1 861 loĝantojn laŭ censo plenumita en 1999.

Ĝi estas trafluata de la rivereto Solre.


 Geografio 
La areo de Solre-le-Château troviĝas tute okcidente de la departemento, proksime al la landlimo kun Belgio kaj en natura regioneto kromnomita "Solrezis", inter la urbetoj Maubeuge kaj Fourmies.

La vilaĝo Solre-le-Château troviĝas proksime de la urbeto Avesnes-sur-Helpe, kaj do cetere situas en alia natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Solre-le-Château etendiĝas sur 13,76 km².

 Vidindaĵoj 
La preĝejo de Solre-le-Château estas konstruaĵo de la 16-a jarcento, kaj facile rimarkeblas pro sia inklinita sonorilturo. La origina, verŝajne gotika sonorilturo estis anstataŭita post incendio okazinta la 10-an de majo 1611.

Restas neniu ruino de la kastelo de Solre-le-Château, kiu estis komplete detruita dum la franca revolucio.

 Administrado 
Solre-le-Château estas la ĉefurbo de la kantono de Solre-le-Château, kiu entenas 16 komunumojn.. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono de Solre-le-Château

 Eksteraj ligiloj 
  Retejo de la loka lernejo Jean Mercier

Kategorio:Komunumoj de Nord